
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1100 

18 Δεκεμβρίου 1997 


ΠΕΡΙ ΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του ελαιοτριβείου 
στο Λισβόριτης νήσου Λέσβου φερομένου ως ιδιο¬ 
κτησία Παναγιώτη Παπαναστασίου και Ε. 
Ζουμπαντή - Ειδική ρύθμιση και καθορισμός ειδι¬ 
κών όρων και περιορισμών δόμησης. 1 

Έγκριση τοπικού ρυμοτομικού σχεδίου στην εκτός 
σχεδίου περιοχή Δήμου Μετσόβου Ν. Ιωαννίνων με 
τον καθορισμό χώρου αθλητικών εγκαταστάσεων 
(παγοδρομίου) και τον καθορισμό των ό ρων και πε¬ 


ριορισμών δόμησης. 2 

Έγκριση τοπικού ρυμοτομικού σχεδίου εκτός των ο¬ 
ρίων του οικισμού Κάτω Ραβενίων Ν. Ιωαννίνων και 
καθορισμός όρων και περιορισμών δόμησης. 3 


ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. Δ ΠΑ/99 70 (1) 

Χαρακτηρισμός ως διατηρητέου του ελαιοτριβείου στο 
Λισβόρι της νήσου Λέσβου φερομένου ως ιδιοκτησία 
Παναγιώτη Παπαναστασίου και Ε. Ζουμπαντή - Ειδική 
ρύθμιση και καθορισμός ειδικών όρων και περιορι¬ 
σμών δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91 /Α/88). 

2. Το άρθρο 29Α του Ν. 1558/85 «Κυβέρνηση και 
Κυβερνητικά Όργανα», που προστέθηκε στο Νόμο αυτό 
με το άρθρο 27 του Ν. 2081/92, όπως αντικαταστάθηκε με 
την παρ. 2ατου άρθρ. 1 του Ν. 2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων 


Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 

1, ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, 
«Πράξεις και έγγραφα αρμοδιότητας του Υπ. Αιγαίου, που 
εξαιρούνται από τους περιορισμούς της διάταξη του άρ¬ 
θρου 81, παρ. 1 του Ν. 1892/90» (ΦΕΚ 741 /Β/29.11.90). 

6. Τον φάκελλο του θέματος, που διαβίβασε στην υπη¬ 
ρεσία μας η Δ/νση Πολεοδομίας και Περιβάλλοντος της 
Νομαρχιακής Αυτοδιοίκησης Λέσβου με το υπ’ αριθ. 
1352/3.3.1997 έγγραφό της (αρ. πρωτ. 1960/6.3.1997 Υπ. 
Αιγαίου). 

7. Την από 20.10.1997 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, η οποία κοινοποιή¬ 
θηκε στους ενδιαφερομένους με το αρ. πρωτ. 
ΔΠΑ/1960/20.10.1997 έγγραφό μας. 

8. Την από 30.10.1997 επιστροφή του συστημένου φα- 
κέλλου με την κοινοποίηση της παραπάνω αιτιολογικής 
έκθεσης προς τον φερόμενο συνιδιοκτήτη Ε. Ζουμπαντή 
με τη σημείωση του ταχυδρομείου ΑΠΕΒ1ΩΣΕ» (στοιχεία 
συστημένου φακέλλου, ΔΠΑ/1960/Β 8622 και σφραγίδα 
ταχυδρομείου 089142/30.10.1997). 

9. Την από 20.11.97 (αρ. πρωτ. 9970/20-11-1997 Υπ. 
Αιγαίου) απάντηση του Παπαναστασίου Παναγιώτη φε¬ 
ρομένου ως συνιδιοκτήτη ότι αποδέχεται την αιτιολογική 
έκθεση για τον χαρακτηρισμό ως διατηρητέου του κτιρί¬ 
ου του θέματος την ειδική ρύθμιση και τον καθορισμό ει¬ 
δικών όρων και περιορισμών δόμησης αυτού. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1) Χαρακτηρίζεται ως διατηρητέο κτίριο του παλαιού ε¬ 
λαιοτριβείου που βρίσκεται στον οικισμό Λισβόρι της νή¬ 
σου Λέσβου, φερόμενο ως ιδιοκτησία του Ε. Ζουμπαντή 
και του Παναγιώτη Παπαναστασίου, όπως φαίνεται ση¬ 
μειωμένο στο σχετικό διάγραμμα σε κλίμακα 1:200, που 
θωρήθηκε από την Προϊσταμένη του Τμήματος 
Πολιτιστικής Ανάπτυξης του Υπουργείου Αιγαίου με την 
υπ’ αριθ. 9970/1997 πράξη της και που συνοπτικό του α- 

ντίγραφο δημοσιεύεται με την παρούσα απόφαση, γιατί 
πρόκειται για κτίριο που διαθέτει αξιόλογα χαρακτηριστι¬ 
κά παραδοσιακά αρχιτεκτονικά και μορφολογικά στοιχεία 
που θα πρέπει να διατηρηθούν γιατί αποτελεί, τυπικό 
δείγμα της Βιομηχανικής αρχιτεκτονικής όσο και της πα¬ 
ραδοσιακής αρχιτεκτονικής της περιοχής. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση ή αλλοίωση ή καταστροφή των ε- 
πιμέρους αρχιτεκτονικών ή διακοσμητικών στοιχείων του 
καθώς και την κατεδάφισή του. 

3. Επιβάλλεται η καθαίρεση του κατακόρυφου στοιχεί¬ 
ου που έχει κατασκευασθεί σε επαφή με την πλάγια και 
κύρια όψη του κτιρίου και η αποκατάσταση των γωνιόλι¬ 
θων στο σημείο αυτού. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζομένου ως 
διατηρητέου κτιρίου, εφόσον δεν αλλοιώνεται ο αρχιτε¬ 
κτονικός χαρακτήρας του. Κατά την επισκευή - αποκατά¬ 
στασή του η λιθοδομία του θα παραμείνει ανεπίχριστη και 
θα αρμολογηθεί. 

5. Επιβάλλεται κατά την επισκευή - αποκατάσταση του 
χαρακτηριζομένου ως διατηρητέου κτιρίου η αντικατά¬ 
σταση της μεταλλικής επιστέγασήςτου με κεραμοσκεπή. 

6. Απαγορεύεται η κατασκευή οποιασδήποτε προσθή¬ 
κης στις πλευρές του χαρακτηριζομένου ως διατηρητέου 
κτιρίου καθ' υπέρβαση των παρακάτω καθοριζομένων ό¬ 
ρων και περιορισμών δόμησης. 

7. Επιτρέπεται η κατασκευή ισόγειας προσθήκης εντός 
του περιγράμματος που καθορίζεται στο συνημμένο διά¬ 
γραμμα που δημοσιεύεται με την απόφαση αυτή. 

8. Το ύψος της προσθήκης δεν θα υπερβαίνει σε καμμία 
περίπτωση το ύψος του χαρακτηριζομένου ως διατηρη¬ 
τέου κτιρίου (τόσο στα σημεία έδρασης της στέγης αυ¬ 
τού), αλλά θα είναι χαμηλότερο από αυτά ώστε να διαφο¬ 
ροποιείται η νέα κατασκευή από το αρχικό κτίριο. 

9. Η κύρια όψη της ως άνω επιτρεπομένης να κατα¬ 
σκευασθεί ισόγειας προσθήκης κατ’ επέκταση τμήματος 
της ανατολικής πλευράς του χαρακτηριζομένου ως δια¬ 
τηρητέου κτιρίου θα έχει τριγωνική απόληξη και θα εναρ¬ 
μονίζεται με τα αρχιτεκτονικά και μορφολογικά του στοι¬ 
χεία, ώστε να το αναδεικνύει και να μην το παραβλάπτει. 


10. Η σχετική αρχιτεκτονική μελέτη που θα πληρεί τους 
παραπάνω όρους και περιορισμούς της δόμησης εγκρί- 
νεται από την ΕΠ ΑΕ, η οποία ελέγχει την εφαρμογή αυτών 
πριν από την έκδοσή της κατά το Νόμο οριζομένης σχετι¬ 
κής οικοδομικής αδείας. 

11. Η εφαρμογή των διατάξεων 7, 8, 9 και 10 της από¬ 
φασης αυτής είναι δυνατή υπό τη ρητή προϋπόθεση ότι 
δεν θα προκαλείται υπέρβαση των ισχυόντων όρων δόμη¬ 
σης της περιοχής. 

12. Μία σειρά της εγκεκριμένης ως ανωτέρω αρχιτεκτο¬ 
νικής μελέτης αποστέλλεται από το αρμόδιο 
Πολεοδομικό Γραφείο στο Τμήμα Πολιτιστικής 
Ανάπτυξης της Δ/νσης Περιφερειακής Ανάπτυξης του 
Υπουργείου Αιγαίου για το φάκελλο του θέματος. 

13. Αιτήσεις για ανέγερση νέων κτιρίων στον υπόλοιπο 
ακάλυπτο χώρο του οικοπέδου που ανήκει το χαρακτηρι¬ 
ζόμενο ως διατηρητέο κτίριο ή προσθήκες, αποστέλλο- 
νται σε κάθε περίπτωση από την Πολεοδομική Υπηρεσία 
στο αρμόδιο Τμήμα Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου μαζί 
με γνωμοδότηση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ) για ειδικές ρυθμίσεις 
σύμφωνα με τις διατάξεις της παρ. 2 του άρθρου 4 του Ν. 
1577/85 περί «ΓΟΚ» εφόσον δεν παραβλάπτεται το χαρα¬ 
κτηριζόμενο ως διατηρητέο κτίριο και ο χώρος που το πε¬ 
ριβάλλει. 

14. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρή¬ 
σεις των χώρων του κτιρίου. 

15. Για οποιαδήποτε επέμβαση στο εξωτερικό και εσω¬ 
τερικό του προτεινομένου ως διατηρητέου κτιρίου και 
στον περιβάλλοντα χώρο του, καθώς και για την τοποθέ¬ 
τηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

16. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί, με το σχεδιάγραμμα 
που τη συνοδεύει, στην Εφημερίδα της Κυβερνήσεως. 

Μυτιλήνη, 27 Νοεμβρίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. 8710 (2) 

Έγκριση τοπικού ρυμοτομικού σχεδίου στην εκτός σχεδί¬ 
ου περιοχή Δήμου Μετσόβου Ν. Ιωαννίνων με τον κα¬ 
θορισμό χώρου αθλητικών εγκαταστάσεων (παγοδρο¬ 
μίου) και τον καθορισμό των όρων και περιορισμών δό¬ 
μησης αυτού. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 3 «Καθορισμός χρήσεων 
παραχωρούμενων δημοσίων εκτάσεων» του Ν. 1512 της 
11/11.1.1985 (ΦΕΚ4Α’). 

2. Τις διατάξεις του άρθρου 26 του Ν. 1337/1983 (ΦΕΚ 
33Α’) «Επέκταση τωνπολεοδομικών σχεδίων, οικιστική α¬ 
νάπτυξη και σχετικές ρυθμίσεις», όπως αυτό α ντικατα- 
στάθηκε με την παρ. 13 του άρθρου 8 του Ν. 1512/1985 
(ΦΕΚ4Α). 

3. Τις διατάξεις των άρθρων 3, 9 και 29 του Ν.Δ. της 
17.7.1923 (ΦΕΚ 228Α ) «Περί σχεδίων πόλεων και κωμών 
του Κράτους», όπως μεταγενέστερα τροποποιήθηκαν και 
συμπληρώθηκαν. 

4. Τις διατάξεις του Ν. 2218/1994 (ΦΕΚ 90/Α/13.7.94) 
«Ίδρυση Νομαρχιακής Αυτοδιοίκησης κ.λπ. και τον 
Οργανισμό Νομαρχιακής Αυτοδιοίκησης Ιωαννίνων, που 
δημοσιεύθηκε και ισχύει από την 11.5.1995 (ΦΕΚ 397Β>. 

5. Τις διατάξεις της παρ. Βτου Π.Δ. 28/28.1.1993 (ΦΕΚ 
9/Α/5.2.93) «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου ΠΕ.ΧΩ.Δ.Ε.». 


6. Την υπ’ αριθ. 111/1997 απόφαση του Δημοτικού 
Συμβουλίου Μετσόβου Ν. Ιωαννίνων. 

7. Τη γνωμοδότηση του Συμβουλίου Χωροταξίας, 
Οικισμού και Περιβάλλοντος του Νομού Ιωαννίνων, όπως 
αυτή διατυπώθηκε με την υπ’ αριθ. 31/11/11.11.97 πράξη 
του. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Δήμου, αποφασίζουμε: 

1) Εγκρίνεταιτοπικό ρυμοτομικό σχέδιο στην εκτός σχε¬ 
δίου περιοχή του Δήμου Μετσόβου Ν. Ιωαννίνων με τον 
καθορισμό του χώρου με στοιχεία Α, Β, Γ, Δ, Α, όπως φαί¬ 
νεται στο συνημμένοτοπογραφικό διάγραμμα, ως χώρου 
αθλητικών εγκαταστάσεων (παγοδρομίου). 

2. Οι όροι και περιορισμοί δόμησης του παραπάνω χώ¬ 
ρου ορίζονται ως εξής: 

α) Συντελεστής δόμησης 0,3 

β) Συντελεστής κάλυψης 30% 

Κατά τα λοιπά ισχύει το Π.Δ. της 18.8.1975 (ΦΕΚ 
214Δ719.9.1975) όροι δόμησης για το Μέτσοβο και το 
Π.Δ. της 19.10.1978 (ΦΕΚ 594Δ713.11.1978) όροι δόμη¬ 
σης παραδοσιακών οικισμών. 

Η παρούσα να δημοσιευθεί στην Εφημερίδα της 
Κυβερνήσεως. 

Ιωάννινα, 1 Δεκεμβρίου 1997 

Ο Νομάρχης 
ΝΙΚΟΛΑΟΣ ΖΑΡΜΠΑΛΑΣ 

Αρίθ . 8705 Φ 

Έγκριση τοπικού ρυμοτομικού σχεδίου εκτός των ορίων 

του οικισμού Κάτω Ραβενίων Ν. Ιωαννίνων και καθορι- 

σμός όρων και περιορισμών δόμησης. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 26 του Ν. 1337/1983 (ΦΕΚ 
33Α’) «Επέκταση τωνπολεοδομικών σχεδίων, οικιστική α¬ 
νάπτυξη και σχετικές ρυθμίσεις», όπως αυτό αντικατα- 
στάθηκε με την παρ. 13 του άρθρου 8 του Ν. 1512/1985 
(ΦΕΚ 4Α’). 

2. Τις διατάξεις των άρθρων 3 και 9 του Ν.Δ. της 
17.7.1923 (ΦΕΚ 228Α’) «Περί σχεδίων πόλεων και κωμών 
του κράτους», όπως μεταγενέστερα τροποποιήθηκαν και 
συμπληρώθηκαν. 

3. Τις διατάξεις του Ν. 2218/1994 (ΦΕΚ 90/Α/13.7.94) 
«Ίδρυση Νομαρχιακής Αυτοδιοίκησης κ.λπ. και τον 
Οργανισμό Νομαρχιακής Αυτοδιοίκησης Ιωαννίνων που 
δημοσιεύθηκε και ισχύει από την 11.5.1995 (ΦΕΚ397Β’). 

4. Την υπ 1 αριθ. 1032/25.9.1987 (ΦΕΚ 1059/22.10.1987) 
απόψαση Νομάρχη Ιωαννίνων «Κατηγοριοποίηση, καθο¬ 
ρισμός ορίων, όρων και περιορισμών δόμησης στους οι¬ 
κισμούς Γεροπλάτανος και Κάτω Ραβένια Ν. Ιωαννίνων». 

5. Την υπ’ αριθ. 6728/9.6.1994 απόφαση Νομάρχη 
Ιωαννίνων περί διάθεσης δημόσιας δασικής έκτασης. 

6. Την υπ’ αριθ. 17/1997 απόφαση Κοινοτικού 
Συμβουλίου Κάτω Ραβενίων Ν. Ιωαννίνων. 

7. Τη γνωμοδότηση του Συμβουλίου Χωροταξίας, 
Οικισμού και Περιβάλλοντος του Νομού Ιωαννίνων, όπως 


αυτή διατυπώθηκε με την υπ’ αριθ. 31/3/10.12.96 πράξη 
του. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού της Κοινότητας, αποφασίζουμε: 

1. Εγκρίνεται τοπικό ρυμοτομικό σχέδιο της εκτός των 
ορίωντου οικισμού Κάτω Ραβενίων Ν. Ιωαννίνων έκτασης 
με στοιχεία 181, 182, 183, 184, 185, 186, 187, 188, 189, 
190, 191,192, 193, 194, 195, 196, 197, 198, 199,200,201, 
202, 181, όπως φαίνεται στο συνημμένο τοπογραφικό 
διάγραμμα, με τον καθορισμό οικοδομήσιμων χώρων, ο¬ 
δών και κοινοχρήστων χώρων. 

2. Οι όροι και περιορισμοί δόμησης του παραπάνω χώ¬ 
ρου ορίζονται ως εξής: 

α) Αρτιότητα γηπέδου 500 μ2 
β) Συντελεστής δόμησης 0,50 
γ) Κάλυψη 60% 

δ) Μέγιστο ύψος κτιρίων 8,50 μ. 
ε) Στέγη υποχρεωτική με μεγίστη κλίση 40% 
δ) Κατά τα λοιπά ισχύει η αριθ. 1032/25.9.1987 (ΦΕΚ 
1059/22.10.1987) απόφαση Νομάρχη Ιωαννίνων 
«Κατηγοριοποίηση, καθορισμός ορίων, όρων καιπεριορι- 
σμών δόμησης στους οικισμούς Γ εροπλάτανος και Κάτω 
Ραβένια Ν. Ιωαννίνων». 

Η παρούσα να δημοσιευθεί στην Εφημερίδα της 
Κυβερνήσεως. 

Ιωάννινα, 1 Δεκεμβρίου 1997 

Ο Νομάρχης 
ΝΙΚΟΛΑΟΣ ΖΑΡΜΠΑΛΑΣ 


ΑΚΟΛΟΥΘΕΙ ΧΑΡΤΗΣ 

